Περιεχόμενα

# Βοηθήματα μορφοποίησης

Ορίζει την εμφάνιση συγκεκριμένων χαρακτήρων και του άμεσου δρομέα σε κείμενα και έγγραφα HTML του LibreOffice.

Για να έχετε πρόσβαση σε αυτήν τη λειτουργία...

Ανοίξτε ένα έγγραφο κειμένου, επιλέξτε LibreOffice - ΠροτιμήσειςΕργαλεία - Επιλογές - LibreOffice Writer/LibreOffice Writer/Web - Βοηθήματα μορφοποίησης.

## Βοήθεια διάταξης

### Στοίχιση γραμμής βάσης Math

Καθορίζει εάν τα αντικείμενα μαθηματικού τύπου είναι στοιχισμένα χρησιμοποιώντας τη γραμμή βάσης κειμένου ως αναφορά. Αποεπιλέξτε αυτήν την επιλογή για να μπορείτε να αλλάξετε την κατακόρυφη θέση των μαθηματικών αντικειμένων σε μια παράγραφο.

## Εμφάνιση μορφοποίησης

Ορίζει ποια σημάδια μορφοποίησης είναι ορατά στην οθόνη. Ενεργοποιήστε το εικονίδιο Σημάδια μορφοποίησης στην Βασική γραμμή. Θα εμφανίζονται όλοι οι χαρακτήρες που επιλέξατε στην σελίδα καρτέλας Βοηθήματα μορφοποίησης.

### Τέλος παραγράφου

Ορίζει αν θα εμφανίζονται οριοθέτες παραγράφου. Οι οριοθέτες παραγράφου περιέχουν, επίσης, πληροφορίες για τη μορφή της παραγράφου.

### Ήπια ενωτικά

Καθορίζει εάν θα εμφανίζονται τα προαιρετικά ενωτικά (που λέγονται επίσης προαιρετικά ή διακριτικά ενωτικά). Αυτά είναι κρυφοί οριοθέτες του χρήστη οι οποίοι εισάγονται σε μία λέξη πατώντας Εντολή+Ενωτικό(-) Ctrl+Ενωτικό(-). Λέξεις με ήπια ενωτικά διαχωρίζονται μόνο στο τέλος μιας γραμμής, στο σημείο όπου έχει εισαχθεί ένα τέτοιο προαιρετικό ενωτικό, ανεξάρτητα από το εάν έχει ενεργοποιηθεί ή όχι ο αυτόματος συλλαβισμός.

### Διαστήματα

Καθορίζει αν θα αντιστοιχίζεται κάθε διάστημα στο κείμενο με μια κουκκίδα.

### Διαστήματα χωρίς αλλαγή

Καθορίζει ότι τα αχώριστα διαστήματα εμφανίζονται ως γκρίζα πλαίσια. Τα αχώριστα διαστήματα δεν διακόπτονται στο τέλος μιας γραμμής και εισάγονται με τα πλήκτρα συντόμευσης Command+Shift+διάστημαCtrl+Shift+διάστημα.

### Στηλοθέτες

Καθορίζει ότι οι στάσεις στηλοθέτη εμφανίζονται ως μικρά βέλη.

### Αλλαγές

Εμφανίζει όλες τις αλλαγές γραμμής που εισήχθηκαν με τη συντόμευση Shift+Enter. Οι αλλαγές αυτές δημιουργούν μια νέα γραμμή, αλλά δεν ξεκινούν νέα παράγραφο.

### Κρυφοί χαρακτήρες

Εμφανίζει κείμενο που χρησιμοποιεί την "κρυφή" μορφή χαρακτήρων, όταν το Προβολή - Σημάδια μορφοποίησης είναι ενεργό.

### Σελιδοδείκτες

Καθορίζει ότι εμφανίζονται οι δείκτες σελιδοδεικτών. Το | δείχνει τη θέση σελιδοδείκτη σημείου. [ ] δείχνει την αρχή και το τέλος σελιδοδείκτη σε περιοχή κειμένου.

Τα παρακάτω στοιχεία ελέγχου εμφανίζονται μόνο σε έγγραφα Writer, όχι σε έγγραφα HTML.

## προστατευμένες περιοχές

### Ενεργοποίηση δρομέα

Καθορίζει ότι μπορείτε να ορίσετε τον δρομέα σε μια προστατευμένη περιοχή, αλλά δεν μπορείτε να κάνετε οποιαδήποτε αλλαγή.

## Άμεσος δρομέας

Ορίζει όλες τις ιδιότητες του άμεσου δρομέα.

### Άμεσος δρομέας

Ενεργοποιεί τον άμεσο δρομέα. Μπορείτε επίσης να ενεργοποιήσετε αυτή τη λειτουργία πατώντας το εικονίδιο Κατάσταση εναλλαγής άμεσου δρομέα στη γραμμή εργαλείων ή επιλέγοντας την εντολή Επεξεργασία - Κατάσταση άμεσου δρομέα σε ένα έγγραφο κειμένου.

### Εισαγωγή

Ορίζει τις επιλογές εισαγωγής για τον άμεσο δρομέα. Αν πατήσετε σε οποιαδήποτε θέση στο έγγραφό σας, είναι δυνατή η εγγραφή ή η εισαγωγή μίας νέας παραγράφου ακριβώς σε αυτήν τη θέση. Οι ιδιότητες αυτής της παραγράφου εξαρτώνται από την ενεργοποιημένη επιλογή. Μπορείτε να διαλέξετε μεταξύ των παρακάτω επιλογών:

#### Στηλοθέτες

Κατά τη χρήση του άμεσου δρομέα, στη νέα παράγραφο προστίθενται τόσοι στηλοθέτες όσοι είναι απαραίτητοι, μέχρι να φτάσουν στη θέση, που πατήθηκε.

#### Στηλοθέτες και διαστήματα

Κατά τη χρήση του άμεσου δρομέα, πραγματοποιείται εισαγωγή του αντίστοιχου απαραίτητου αριθμού στηλοθετών και διαστημάτων στη νέα παράγραφο, μέχρι να φτάσουν στη θέση, που πατήθηκε.

#### Διαστήματα

Όταν χρησιμοποιείται ο άμεσος δρομέας, προστίθενται διαστήματα στην νέα παράγραφο μέχρι να φτάσουν στην πατημένη θέση.

#### Αριστερό περιθώριο παραγράφου

Κατά τη χρήση του άμεσου δρομέα, το αριστερό περιθώριο παραγράφου ορίζεται στην οριζόντια θέση όπου πατάτε στον άμεσο δρομέα. Η παράγραφος στοιχίζεται στα αριστερά.

#### Στοίχιση παραγράφου

Ορίζει τη στοίχιση παραγράφου όταν χρησιμοποιείται ο άμεσος δρομέας. Ανάλογα με τη θέση που πατιέται το ποντίκι, η παράγραφος μορφοποιείται με στοίχιση αριστερά, στο κέντρο ή δεξιά. Ο δρομέας πριν από το πάτημα του ποντικιού εμφανίζει, μέσω ενός τριγώνου, ποια στοίχιση έχει οριστεί.

Όλες οι επιλογές εισαγωγής αναφέρονται αποκλειστικά στην τρέχουσα παράγραφο, η οποία δημιουργήθηκε με τον άμεσο δρομέα.

## Εικόνα

### Αγκύρωση

Καθορίζει την προεπιλεγμένη άγκυρα για τις εισαγόμενες εικόνες. Οι διαθέσιμες επιλογές είναι:

- Σε παράγραφο

- Σε χαρακτήρα

- Ως χαρακτήρας

## Αυτόματη συμπλήρωση

Επιλέξτε ώστε το Writer να περικλείει αυτόματα το επιλεγμένο κείμενο με παρενθέσεις (), αγκύλες [], άγκιστρα {} ή εισαγωγικά "" κάθε φορά που πατάτε τον αρχικό χαρακτήρα. Επιλέξτε απλώς το κείμενο και πατήστε τον αρχικό χαρακτήρα για να τον περικλείσετε και με τους χαρακτήρες έναρξης και με τους χαρακτήρες κλεισίματος.

## Όρια αντικειμένων

Σημειώστε αυτήν την επιλογή για να εμφανίσετε τα όρια του αντικειμένου από προεπιλογή. Μπορείτε επίσης να εμφανίσετε ή να αποκρύψετε τα όρια επιλέγοντας Προβολή > Όρια στη γραμμή μενού.

### Κείμενο

Περίγραμμα ορίου: Εμφανίζει μια αχνή γραμμή που υποδεικνύει τα περιθώρια της σελίδας.

Σημάδια περικοπής: Εμφανίζει σημάδια στις γωνίες του πλαισίου περιθωρίων.

### Ενότητες και πλαίσια

Εμφανίζει τα όρια των τμημάτων και των πλαισίων. Μια αχνή γραμμή υποδεικνύει τις άκρες των τμημάτων ή των πλαισίων όταν δεν έχουν εφαρμοστεί περιγράμματα.

### Πίνακες

Εμφανίζει τα όρια των κελιών του πίνακα. Μια αχνή γραμμή υποδεικνύει τις άκρες των κελιών όταν δεν εφαρμόζονται περιγράμματα.

Παρακαλούμε, υποστηρίξτε μας!