Περιεχόμενα

# Επικόλληση

Εισάγει τα περιεχόμενα του πρόχειρου στην τοποθεσία του δρομέα και αντικαθιστά οποιοδήποτε επιλεγμένο κείμενο ή αντικείμενα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Επεξεργασία - Επικόλληση.

#### Από τη διεπαφή με καρτέλες:

Επιλέξτε Αρχική σελίδα - Επικόλληση.

#### Από τις γραμμές εργαλείων:

Επικόλληση

#### Από το πληκτρολόγιο:

CommandCtrl + V

Shift + Ins

Πιέστε το πλήκτρο Enter.

Σε ένα υπολογιστικό φύλλο, όταν επικολλάτε μια περιοχή κελιών από το πρόχειρο, το αποτέλεσμα εξαρτάται από τη τρέχουσα επιλογή: Εάν έχει επιλεχθεί μόνο ένα κελί, θα επικολληθεί μια περιοχή κελιών ξεκινώντας από το συγκεκριμένο κελί. Εάν σημειώσετε μια περιοχή κελιών μεγαλύτερη από τη περιοχή κελιών του πρόχειρου, τότε η περιοχή κελιών θα επικολληθεί επαναλαμβανόμενα μέχρι να γεμίσει η επιλεγμένη περιοχή κελιών.

### Επικόλληση περιεχομένων στο LibreOffice Calc

Όταν αντιγράφετε ένα κελί ή μια περιοχή στο LibreOffice Calc η επιλογή σημειώνεται με παύλες που αναβοσβήνουν γύρω από την περιοχή (οι "διακεκομμένες γραμμές) για να δείξουν τι επιλέχτηκε κατά τη λειτουργία του προχείρου.

Υπάρχουν δύο τρόποι επικόλλησης των περιεχομένων του προχείρου σε έγγραφο υπολογιστικού φύλλου:

- Χρησιμοποιώντας τη συντόμευση CommandCtrl+V, το εικονίδιο Επικόλληση στη γραμμή εργαλείων, ή επιλέξτε Επεξεργασία - Επικόλληση: Τα περιεχόμενα του προχείρου επικολλώνται στη θέση προορισμού και το πρόχειρο διατηρεί τα περιεχόμενα για περισσότερες λειτουργίες επικόλλησης. Το σημάδι επιλογής της αντιγραφής παραμένει ενεργό.

- Χρησιμοποιώντας το πλήκτρο Enter: τα περιεχόμενα του προχείρου επικολλώνται μια φορά και καθαρίζονται. Δεν είναι εφικτή παραπέρα επικόλληση των περιεχομένων του προχείρου. Το σημάδι της αντιγραμμένης επιλογής γίνεται ανενεργό.

Για να απενεργοποιήσετε το σημάδι της αντιγραμμένης επιλογής πατήστε το πλήκτρο Esc. Τα περιεχόμενα του προχείρου δεν καθαρίζονται.

Το LibreOffice υποστηρίζει επίσης το πρόχειρο σε περιβάλλον Unix· όμως, πρέπει να χρησιμοποιήσετε τις εντολές του LibreOffice, όπως την Ctrl+C.

Παρακαλούμε, υποστηρίξτε μας!